એ જાણીને અમદાવાદ પોલીસની ક્રાઈમ બ્રાન્ચના સાઈબર સેલના ઇન્સ્પેક્ટર કિરણ પટેલે કોઈ અસાઈન્મેન્ટ વિના સ્વેચ્છાએ અને દેશદાઝથી જહેમત આદરી. એમણે ઇ-મેઇલના વીપીએન (વર્ચ્યુઅલ પ્રાઈવેટ નેટવર્ક-પ્રોક્સી નેટવર્ક) અને આઈપી (ઇન્ટરનેટ પ્રોટોકોલ) પરથી જાણ્યું કે ઇ-મેઇલ રશિયાથી આવેલો. જો કે યાહૂના ડેટાના પૃથ્થકરણમાં જણાયું કે ઇ-મેઇલ રશિયાથી નહીં, પણ ઉત્તર ગુજરાતમાંથી મોકલ્યો હતો! એ આધારે પટેલે બ્લાસ્ટની ધમકીનો ઇ-મેઇલ મોકલનારા પાટણના મોનુ ઓઝાને આબાદ ઝડપી લીધો.